google/wiki40b huggingface dataset:
वीरे दी वेडिंग

निर्माण

दिसंबर 2015 में, सोनम कपूर ने संकेत दिया कि वह अपनी बहन रिया कपूर के साथ एक परियोजना पर काम कर रही हैं। जून 2016 में परियोजना की आधिकारिक तौर पर घोषणा की गई थी।
करीना कपूर की गर्भावस्था के कारण परियोजना में देरी हुई थी। प्रिंसिपल फोटोग्राफी सितंबर 2017 में शुरू हुई। फिल्म दिल्ली, मुंबई और बैंकॉक में दी जाएगी। स्वर भास्कर और करीना कपूर फिल्म में काम करने के लिए सहमत हुए। सुमेत व्यास करीना के प्रेमी के रूप में डाली गई थीं।
इस परियोजना में दिल्ली, मुंबई और फुकेत में तीन प्रमुख कार्यक्रम शामिल थे।
ट्रेलर 25 अप्रैल को जारी किया गया था। फिल्म, तारीफान का पहला गीत 2 मई को रिलीज़ हुआ था।

विवाद

पाकिस्तान में इस अश्लील सामग्री के लिए इस फिल्म पर प्रतिबंध लगा दिया गया था। स्वरा भास्कर ने कहा कि वह पाकिस्तान से अधिक उम्मीद नहीं कर सकती, जो एक असफल और गैर धर्मनिरपेक्ष राष्ट्र है और शरिया कानूनों द्वारा संचालित है।

फिल्म समीक्षा

फर्स्टपोस्ट के अन्ना एम एम वीटिकैड ने फिल्मों को समझदार, महिलाओं के बारे में कहानियों को बताने की क्षमता के लिए फिल्म की सराहना की और फिल्म को 5 में से 3.5 स्टार दिए। एनडीटीवी के राजा सेन ने 5 सितारों में से 3.5 फिल्मों को दिया। स्वरा भास्कर के वाइब्रेटर के उपयोग से हस्तमैथुन दृश्य की प्रशंसा की गई और महिलाओं की कामुकता के स्पष्ट चित्रण माना गया। 'वीरे दी वेडिंग' 'सेक्स इन द सिटी', प्यार का पंचनामा और ज़िन्दगी न मिलेगी दोबारा का परफेक्ट मिक्सचर है। सीएनएन आईबीएन के राजीव मसंद ने कहा कि यह फिल्म काफी हद तक विकसित है और भूल गई है और इसे 2.5 सितारे दिए हैं।

बॉक्स ऑफिस

भारत में रिलीज होने के पहले दिन वीरे दी वेडिंग ने ₹ 10.70 करोड़ रुपये कमाए।
सेवन सिस्टर्स, ससेक्स

सेवन सिस्टर्स (अंग्रेजी: Seven Sisters), इंग्लिश चैनल के किनारे स्थित खड़िया (चाक) चट्टानों की एक श्रृंखला है। यह दक्षिणी इंग्लैंड में सीफोर्ड और ईस्टबोर्न के शहरों के बीच पूर्वी ससेक्स में साउथ डाउंस का हिस्सा हैं। यह श्रृंखला साउथ डाउंस राष्ट्रीय उद्यान के भीतर स्थित है जो चारों ओर से सागर तट, कुकमियर और A259 सड़क से घिरा है। यह चॉक साउथ डाउन्स में सूखी घाटियों के अवशेष हैं, जिनका क्षय धीरे-धीरे समुद्र द्वारा किया जा रहा है।
ज्येष्ठ शुक्ल नवमी

ज्येष्ठ शुक्ल नवमी भारतीय पंचांग  के अनुसार तृतीय माह की नौवी तिथि है, वर्षान्त में अभी २९१ तिथियाँ अवशिष्ट हैं।
सिञ्जा उपत्यका

क्षेत्र वर्णन

इस उपत्यका खस मल्ल राज्यका राजधानी था ।

विश्व सम्पदा सूची

युनेस्को द्वारा इस क्षेत्र को विश्व सम्पदा सूची में सन् 30 जनवरी, 2008 को साँस्कृतिक श्रेणी में रखा गया ।
आषाढ शुक्ल सप्तमी

आषाढ शुक्ल सप्तमी भारतीय पंचांग  के अनुसार चतुर्थ माह की सातवी तिथि है, वर्षान्त में अभी २६३ तिथियाँ अवशिष्ट हैं।
एर्लिनएयर

इतिहास

इस एयरलाइन की स्थापना 1998 में हुई थी और मई 1999 से इसका संचालन शुरू हुआ था। इसके चार प्रमुख शेयर धारक हैं जिनमे से लियोनेल गुरेन भी एक हैं एवं यह निजी निवेशकों (80.5%) और ब्रिट एयर (19.5%) के स्वामित्व में है। 
31 मार्च 2013 से इस एयरलाइयर की सभी उड़ानें होंपी नाम के तहत संचालित जो एयर फ्रांस की नई क्षेत्रीय ब्रांड हैं।
बहुभुज

बहुभुज का नामकरण

बहुभुज का अर्थ अनेक भुजाओं वाली आकृति। वैसी आकृति जिसमें जो तीन या तीन से अधिक रेखाओं से मिलकर बनी हो बहुभुज कहलाती है। भुज में संस्कृत मूल से बने गिनती के उपसर्गों को जोड़कर बहुभुज का नामकरण किया जाता है। बहुभुज में भुजाओं की संख्या के आधार पर उनका नामकरण किया जाता है।
कसारा

जनसांख्यिकी

भारत की जनगणना 2001 के अनुसार कसारा की जनसंख्या 45192 है, जिसमें पुरुष और महिला क्रमश: 51% और 49% हैं। औसत साक्षरता दर 63% है: पुरुष साक्षरता दर 73% और महिला साक्षरता दर 52% है। कसारा की जनसंख्या में 6 वर्ष से छोटे बच्चों का प्रतिशत 15% है।
द्वारका प्रसाद मिश्र

परिचय

मिश्र जी श्रेष्ठ कवि और पत्रकार थे। 1942 में जेल में रहते हुए उन्होंने 'कृष्णायन' महाकाव्य की रचना की थी। कृष्ण के जन्म से लेकर स्वर्गारोहण तक की कथा इस महाकाव्य में कही गई है। महाभारत के कृष्ण हमेशा मिश्र जी के आदर्श रहे। 
प्रखर पत्रकार के रूप में मिश्र जी ने 1921 में 'श्री शारदा' मासिक, 1931 में 'दैनिक लोकमत' और 1947 में साप्ताहिक 'सारथी' का सम्पादन किया। लाला लाजपत राय की अँग्रेजों की लाठी से हुई मौत पर 'लोकमत' में लिखे उनके सम्पादकीय पर पं॰ मोतीलाल नेहरू ने कहा था कि भारत का सर्वश्रेष्ठ फौजदारी वकील भी इससे अच्छा अभियोग पत्र तैयार नहीं कर सकता। जवाहरलाल नेहरू से मतभेद के कारण मिश्र जी को तेरह वर्षों तक राजनीतिक वनवास भोगना पड़ा।
सन् 1954 से 64 तक उन्होंने सागर विश्वविद्यालय के कुलपति के रूप में व्यतीत किया। मिश्र जी के विद्या-व्यसन के संबंध में कहा जाता था कि विश्वविद्यालय के किसी प्राध्यापक या विद्यार्थी से अधिक उसके कुलपति अध्ययन-रत रहते हैं। 1971 में राजनीति से अवकाश लेकर उन्होंने सारा समय साहित्य को समर्पित कर दिया।
अँग्रेजी में अपनी आत्मकथा 'लिविंग एन एरा' लिखी, जिसमें बीसवीं सदी का पूरा इतिहास समाहित हैं। ऐतिहासिक शोध ग्रंथ लिखे, जिनमें 'स्टडीज इन द प्रोटो हिस्ट्री ऑफ इंडिया और 'सर्च ऑफ लंका' विशेष उल्लेखनीय हैं। हिंदी, अँग्रेजी, संस्कृत और उर्दू भाषा के साहित्य से उनका गहरा लगाव था।
संस्कृत कवियों और उर्दू के शायरों के हिंदी अनुवाद में उन्हें काफी रस मिलता था। शतरंज के वे माहिर खिलाड़ी थे। ऐसे साहित्यकार, इतिहासविद् और प्रखर राजनेता का 5 मई 1988 को दिल्ली में देहावसान हो गया। उनका पार्थिव शरीर जबलपुर में नर्मदा के तट पर पंचतत्व में लीन हुआ।
गलसुआ वैक्सीन

गलसुआ वैक्सीन गलसुए (कंठमाला) की सुरक्षित रोकथाम करती है।जब अधिसंख्य लोगों को दी जाती है तो ये जनसंख्या के स्तर पर जटिलताओं में कमी लाती हैं। जनसंख्या के 90% को टीका लगाए जाने पर 85% तक की प्रभावशीलता देखी गयी है। लंबी अवधि की रोकथाम के लिए दो खुराकों की जरूरत होती है। पहली खुराक को 12 से 18 माह की उम्र में दिए जाने की सलाह दी जाती है। इसके बाद दूसरी खुराक आम तौर पर दो से छः साल की उम्र के बीच दी जाती है। पहले से प्रतिरक्षित न हुए लोगों में रोग होने के बाद इसका इस्तेमाल उपयोगी हो सकता है।
यह गलसुआ वैक्सीन बहुत सुरक्षित है तथा इसके पश्च प्रभाव आम तौर पर हल्के हैं। सुई लगने वाली जगह पर दर्द तथा सूजन व हल्का बुखार हो सकता है। अधिक प्रभावशाली पश्च प्रभाव बेहद कम देखे गए हैं। स्नायविक प्रभावों जैसी जटिलताओं को इस वैक्सीन से जोड़ने के लिए पर्याप्त साक्ष्य नहीं मिले हैं। इस वैक्सीन को गर्भवती या गंभीर प्रतिरक्षादमन से पीड़ित लोगों को नहीं दिया जाना चाहिए। गर्भावस्था के दौरान जिन बच्चों की माताओं को वैक्सीन दिया गया उनमें खराब परिणामों का दस्तावेजीकरण नहीं किया गया। हालांकि वैक्सीन का विकास चिकन कोशिकाओं में किया गया है, लेकिन इनको उन लोगों को दिया जा सकता है जिनको अंडे से एलर्जी है।
अधिकांश विकसित दुनिया और विकासशील दुनिया  के अनेक देशों में इसे खसरे के टीके तथा रूबेला टीके के संयोजन वाले एमएमआर के नाम से प्रचलित टीके के रूप में उनके टीकाकरण कार्यक्रमों में शामिल किया गया है।  उपरोक्त तीन तथा छोटी माता (छोटी चेचक) के वैरिसेला वैक्सीन का एमएमआरवी के नाम से प्रचिलित संयोजन भी उपलब्ध है। 2005 तक 110 देशों ने इस वैक्सीन को इस तरह से प्रदान किया है। वे क्षेत्र, जहां पर व्यापक टीकाकरण किया जाता है, इसके कारण रोग की दर में 90% तक कमी आयी है। एक प्रकार की लगभग आधा अरब लोगों को यह टीका दिया जा चुका है।
गलसुए के टीके को सबसे पहले 1948 में लाइसेंस दिया गया था; हालांकि इसका प्रभाव छोटी अवधि तक ही रहता था। संशोधित टीके 1960 में बाज़ार में उपलब्ध हुए। जबकि शुरुआती टीका निष्क्रिय किया हुआ था बाद के मिश्रण में ऐसे वायरस थे जो कि कमजोर थे। यह विश्व स्वास्थ्य संगठन की आवश्यक दवाओं की सूची, मूलभूत स्वास्थ्य प्रणाली में सबसे अधिक महत्वपूर्ण, आवश्यक दवाओं में शामिल है। 2007 तक इसके अनेक प्रकार उपयोग में प्रचिलित हैं।
हीरो नं॰ 1

संक्षेप

राजेश मल्होत्रा (गोविन्दा) एक धनी व्यापारी धनराज मल्होत्रा (कादर ख़ान) का पुत्र है। वह अपने घर पर खुश नहीं है क्योंकि उसके पिता उसे अपना जीवन मन-मुताबिक जीने नहीं देते हैं। वह अपने घर से निकलता है और यूरोप पहुंचता है। मीना (करिश्मा कपूर) दीनानाथ (परेश रावल) की पोती है और उसने यूरोप में अध्ययन करने के लिए छात्रवृत्ति हासिल की है। वह अपनी चाची शन्नो (हिमानी शिवपुरी) के साथ यूरोप यात्रा करती है। राजेश और मीना मिलते हैं और प्यार में पड़ते हैं। धनराज मल्होत्रा अपने बेटे की तलाश में सहायक शर्मा (राकेश बेदी) के साथ यूरोप पहुँचते हैं और उन्हें पता चलता है कि उसके बेटे को प्यार हो गया है। वे भारत लौटते हैं ताकि राजेश और मीना शादी कर सकें।
दीनानाथ के घर में एक समस्या है। वे एक संयुक्त परिवार हैं और हाल ही में नौकर बाबू (शक्ति कपूर) भाग गया है। वे अब एक नए नौकर की तलाश में हैं। राजेश ने महसूस किया कि उसके पिता ने दीनानाथ के साथ बैठक में गड़बड़ी की है। इसलिये वह राजू नाम के एक नौकर के रूप में दीनानाथ के घर में काम करता है। उस घर में हर किसी को कुछ समस्या है, जो राजू (गोविंदा) अपने बुद्धि के माध्यम से हल करता है। घर में है दीनानाथ के बड़े बेटे विद्या नाथ (टीकू तलसानिया), दीनानाथ के दूसरे बेटे जीवन (अनिल धवन), छोटा बेटा पप्पी (सतीश शाह), बड़ी बेटी, शन्नो और छोटी पोती, डिंपल।
फिलाडेल्फिया इन्क्यारर

यह् एक प्रमुख दैनिक समाचार पत्र है |

प्रकाशन स्थल

यह दैनिक समाचार पत्र फिलाडेल्फिया, संयुक्त राज्य अमेरिका से प्रकाशित होता है |
नोकिया १११०

नोकिया १११०, नोकिया द्वारा बनाया गया एक मोबाइल फ़ोन उपकरण है। इसे सन २००५ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया १००० अल्ट्रा बैसिक श्रृंखला का उत्पाद है।
एरिवाड

जनसंख्या

नेपाल के २००१ का जनगणना अनुसार एरिवाड का जनसंख्या ४८८७ है। इसमै पुरुष ५०% और महिला ५०% है।
सदिश का संकेत

सदिश का संकेत सदिश राशि को सामान्यतः अंग्रेजी के मोटे अक्षर जैसे A से प्रदर्शित करते हैं किंतु लिखने की सुविधा हेतु इसे अंग्रेजी के सामान्य अक्षर से लिखकर इसके उपर एक तीर का चिंह → लगा देते हैं जिससे सदिश राशि कि पहचान होती है |
कलश भाषा

कलश (Kalash) एक हिन्द-आर्य भाषा-परिवार की दार्दी भाषाओँ वाली शाखा की एक भाषा है जो पश्चिमोत्तरी पाकिस्तान के ख़ैबर​-पख़्तूनख़्वा राज्य के चित्राल ज़िले में बसने वाले कलश लोगों द्वारा बोली जाती है। सन् २०१० में इसे बोलने वालों की संख्या लगभग ६,००० अनुमानित की गई थी।
ज्येष्ठ कृष्ण सप्तमी

ज्येष्ठ कृष्ण सप्तमी  भारतीय पंचांग  के अनुसार तृतीय माह की बाइसवी तिथि है, वर्षान्त में अभी २७८ तिथियाँ अवशिष्ट हैं।
जोंस बर्जिलियस

जॉन्स जैकब बर्ज़ीलियस (Jons Jacob Berzelius, Baron; १७७९ - १८४८) स्वीडन निवासी रसायनज्ञ थे। बर्ज़ीलियस का योगदान रसायन के विविध क्षेत्रों में है। आधुनिक भौतिकी के संस्थापकों में उनकी गणना होती है।

परिचय

बर्ज़ीलियस का जन्म वैफवरसुंडा (Vafversunda) नामक स्थान पर हुआ था। इन्होंने उपसाला विश्वविद्यालय में अध्ययन किया। १८०२ ई. में स्टॉकहोम विश्वविद्यालय में औषध रसायन और वनस्पति विज्ञान के सहायक अध्यापक तथा १८०७ ई. में इन विषयों के प्रोफेसर नियुक्त हुए। स्टॉकहोम के चिरुगिको मेडिकल इंस्टिट्यूट (Chirugico Medical Institute) में यह रसायन विज्ञान के प्रोफेसर हो गए। यहाँ इन्होंने अपनी एक छोटी सी प्रयोगशाला खोल रखी थी, जिसमें इन्होंने अपना अनुसंधान कार्य आरंभ किया और शिष्यों को प्रोत्साहित करने लगे। १८१८ ई. में ये स्टॉकहोम अकादमी के स्थायी सचिव नियुक्त हुए। १८३२ ई. में इन्होंने अवकाश ग्रहणकर ग्रंथलेखन प्रांरभ किया। १८३५ई. में राजा चार्ल्स चतुर्दश ने इन्हें 'बैरन' की उपाधि दी।
बर्ज़ीलियस का कार्य विविध क्षेत्रों में है। इनकी हार्दिक आकांक्षा परमाणुवाद की संस्थापना थी। वे चाहते थे कि रसायन शास्त्र की प्रत्येक शाखा में द्वैत भाव (duality) प्रचलित हो जाए। इन्होंने संयोजी भार (equivalent weight) निकालने के यथार्थ प्रयत्न किए तथा रसायनशास्त्र की विश्लेषण और परीक्षण पद्धतियों में सुधार किए। इन्होंने प्रदर्शित किया कि रासायनिक अनुपातों के नियम कार्बनिक पदार्थों और खनिजों में भी लागू होते हैं। इन्होंने १८०३ ई. में सीरिया और सीरियम की, १८१७ई. में सलीनियम की एवं १८२८ ई. में थोरियम की खोज की। १८१० ई. में सिलिकन, १८२४ ई. में ज़िर्कोनियम और १८२५ ई. में टाइटेनियम, तत्वावस्था में प्राप्त किए। टाइटेनियम, ज़िर्कोनियम, थोरियम, क्रोमियम, मॉलिब्डेनम, टंग्सटन, यूरेनिय, बैनेडियम आदि दुर्लभ धातुओं के यौगिकों पर बर्ज़ीलियस ने विस्तृत कार्य किया। १८११ ई. में बर्ज़ीलियस ने कार्बनिक यौगिकों के नामकरण एवं संकेतसूत्रों की पद्धति प्रचलित की, जो बहुत कुछ अब भी मान्य है। १८१२ ई. में इन्होंने अपना विद्युत् रासायनिक सिद्धांत (द्वैत सिद्धांत) प्रतिपादित किया। इसके अनुसार प्रत्येक लवण या यौगिक के दो भाग होते हैं, एक ऋणात्मक और दूसरा घनात्मक अथवा एक अम्लीय और दूसरा क्षारीय भाग। १८१७ ई. में बर्जीलियस ने तत्वों के यथार्थ परमाणुभारों की एक तालिका तैयार की, जिसमें १८२६ ई. में इन्होंने कुछ और सुधार किए।
१८०७ ई. में बर्ज़ीलियस ने सैरकोलैक्टिक अम्ल की, १८३२ ई. में रैसेमिक अम्ल की और १८३५ ई. में पाइरूविक अम्ल की खोज की। अन्य अनेक कार्बनिक यौगिकों पर भी उन्होंने कार्य किया। १८३१ ई. में इन्होंने समावयवता, बहुअवयवता और मितावयवता के पदों को प्रदर्शित किया। १८३४ ई. में किण्वन क्रिया के संबंध में संपर्क सिद्धांत प्रस्तुत किया। बर्ज़ीलियस ने रसायनशालाओं के उपकरणों में भी सुधार किया। रबर की नलियों, जल-ऊष्मकों और भारात्मक स्यंद पत्रों (फिल्टर पेपरों) का प्रचलन इन्होंने ही किया। विश्लेषण विधियों में सुहागा परीक्षण, कोबॉल्ट परीक्षण और धमनी या ब्लोपाइप वाले परीक्षणों के लिए भी हम बर्ज़ीलियस के ऋणी हैं। जब तक वे जीवित रहे रसायनशास्त्र के क्षेत्र में उनका नेतृत्व बराबर माना जाता रहा।
केंद्रीय विद्युत विनियामक आयोग (भारत)

केंद्रीय विद्युत विनियामक आयोग (सीईआरसी) का गठन के निम्नलिखित उद्देश्य हैं-
(i) केंद्रीय सरकार द्वारा स्‍वामित्‍व या नियंत्रणाधीन उत्‍पादन कंपनियों के प्रशुल्‍क का विनियमन;
(ii) केंद्र सरकार की स्‍वामित्‍व या नियंत्रणाधीन को छोड़कर उत्‍पादन कंपनियों के प्रशुल्‍क का विनियमन करना, यदि ऐसी कंपनी एक से अधिक राज्‍यों साथ करार करती हैं या उनकी विद्युत उत्‍पादन और बिक्री के लिए संयुक्‍त योजना है;
(iii) पारेषण उपयोग के प्रशुल्‍क सहित ऊर्जा के अंतर राज्‍यीय पारेषण का विनियमन;
(iv) अंतर राज्‍यीय पारेषण और व्‍यापार के लिए लाइसेंस देना; और
(v) राष्‍ट्रीय विद्युत नीति और प्रशुल्‍क नीति तैयार करने के केंद्रीय सरकार को परामर्श देना
बचपन के लोकप्रिय गीत

बचपन के लोकप्रिय गीत हरिवंश राय बच्चन की एक कृति है।
वध्र्यश्व

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
महात्मा गाँधी अंतर्राष्ट्रीय विमानपत्तन

इतिहास

देवघर
सैन्य अभियान्त्रिकी

सैन्य अभियान्त्रिकी (मिलिटरी इंजीनियरिंग) सैन्य विज्ञान के अन्तर्गत आने वाले सैनिक कार्यों के डिजाइन, निर्माण और रखरखाव को कहते हैं। इसमें अन्य कार्यों के अतिरिक्त आक्रामक, सुरक्षात्मक और लॉजिस्टिक संरचनाएँ - सभी आ जाती हैं। किन्तु अधिकांशतः इसमें किलेबन्दी और भूमिकार्य, पुलों का निर्माण और विध्वंस, बारूदी सुरंगें बिछाना और उन्हें नष्ट करना आदि आता है।
मुश्ताक़ अहमद नूरी

प्रारंभिक जीवन

उनका जन्म 1950 में भारतीय राज्य बिहार में पुरानी पूर्णिया जिला (अब अररिया) में हुआ था।
उनका जन्म पूर्णिया जिले के पोथिया (अब अररिया में) में एक छोटे से गांव में हुआ था। वह एक उज्ज्वल छात्र थे नूरी ने अपनी प्रारंभिक शिक्षा गांव विद्यालय और मदरसा से और आजाद अकादमी अररिया से अपनी माध्यमिक शिक्षा को पूरा किया। उन्होंने भागलपुर विश्वविद्यालय से 1971 में स्नातक किया और 1975 में पटना विश्वविद्यालय से बीएड और 1977 में पटना विश्वविद्यालय से एम.एड प्राप्त किया।

व्यवसाय

उन्होंने 1977 में बीपीएससी पूरा कर लिया और सूचना और जनसंपर्क विभाग में शामिल हो गए। 2011 में उन्होंने बिहार सरकार से सेवानिवृत्त हुए वह बिहार में तैनात किया गया, जिसमें किशनंग, पूर्णिया, अररिया, सासाराम, समस्तीपुर और अंततः पटना शामिल थे। उनकी अंतिम पोस्टिंग Saran डिवीजन के तहत छपरा में था, और वह वहां संयुक्त निदेशक आई एंड पीआरडी के पद से सेवानिवृत्त हुए।
एक सरकारी अधिकारी के रूप में अपने कार्यकाल में उन्होंने बिहार के मुख्यमंत्री के प्रमुख प्रो के रूप में कार्य किया और कैबिनेट मंत्री के दो बार सचिव के रूप में उन्होंने बिहार उर्दू अकादमी के सचिव के रूप में सेवा की।
नोरी अच्छी तरह से उर्दू फिक्शन में जाना जाता है, क्योंकि वह उसी क्षेत्र से है जहां फ़ीनशैर नाथ रेणु, जिन्होंने उपन्यास क्लासिक तेसीरी कसम लिखा था समीक्षक हक़कुलु कश्मी ने घोषणा की, "श्री नूरी तवाफ-ए-दसट जूनून में श्री फणिसर नाथ रेणु के पुनरुद्धार हैं। उनका लेख भारत के ज्यादातर प्रत्येक उर्दू प्रकाशन में पाया जा सकता है।
उनका लेखन भी बांग्लादेश और पाकिस्तान में वितरित किया गया है।
उनके उपन्यास के महत्वपूर्ण विश्लेषण, विशेष रूप से तिमाही मोबहासा में प्रकाशित उर्दू दुनिया में सराहना की गई थी। उन्होंने साहित्यिक आंकड़ों पर लेख लिखे हैं जिन्हें उर्दू पत्रिकाओं में प्रकाशित किया गया था।

मान्यता

उनके लेखन पर उन्होंने संस्थाओं और संगठनों से मानद पुरस्कार अर्जित किये।
तलाश, बैंड आँखों का सफर और अंतिम सूची में चट पे थहिरी धूप और कई महत्वपूर्ण विश्लेषकों के नाम से जाना जाता है।  उनकी कहानी काइन काइन का अनुवाद द क्रो क्रॉनिकल में किया गया था और इसे जोगिंदर पॉल द्वारा संपादित लघु कथा संग्रह "कथा" में प्रकाशित किया गया था।
धृष्टि

धृष्टि वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – जयन्त, विजय, सुराष्ट्र, राष्ट्रवर्धन, अकोप, धर्मपाल तथा सुमन्त्र
1979 बैंक ऑफ द वेस्ट क्लासिक

महिला एकल

मार्टिना नवरातिलोवा ने  क्रिस एवर्ट को 7–5, 7–5 से हराया।
गांगेयदेव

गांगेयदेव (सन् १०१५-१०४१ ई.) कल्चुरि राजवंश का प्रमुख शासक था। वह सन् १०१५ के लगभग कलचुरि चेदि राज्य के सिंहासन पर बैठा। उसके पिता कोकल्लदेव द्वितीय और दादा युवराजदेव द्वितीय के समय राज्य की स्थिति कुछ कमजोर हो चली थी। गांगेयदेव ने इस स्थिति को केवल सँभाला ही नहीं, उसने चेदिराज का फिर भारत का अत्यंत शक्तिशाली और प्रभावशाली राज्य बना दिया।

परिचय

कोकल्ल द्वितीय के समय चेदिराज्य और कल्याण के चालुक्यों में लड़ाई आरंभ हो चुकी थी। गांगेयदेव के समय यह चलती रही। गांगेयदेव ने परमार राजा भोजगुर्जर और चोलराज राजेंद्र गुर्जर से मिलकर चालुक्य राजा जयसिंह गुर्जर पर आक्रमण किया, किंतु इस आक्रमण में इसे कुछ विशेष सफलता न मिली।गुर्जर परमारों से क्षणिक मैत्री को भी समाप्त होने में देर न लगी। गांगेयदेव परमार राजा भोज गुर्जर के हाथों परास्त हुआ और शायद, इसी करारी पराजय के कारण कहां राजा भोज के हाथों परास्त हुआ और शायद, इसी करारी पराजय के कारण 'कहां राजा भोज कहां गंगा तेली' की कहावत प्रसिद्ध हुई।
गांगेयदेव ने इसके बाद पूर्व की ओर अपनी दृष्टि की। उसने उत्कल और दक्षिण कोसल के राजाओं को हराया और उनसे काफी धन वसूल किया। मगधराज नयपाल ने भी पराजित होकर उसे बहुत सा धन दिया। किंतु उसकी सबसे महत्वपूर्ण विजय चंदेलों पर हुई। अपने राज के आरंभ काल में शायद उसे चंदेलराज विद्याधर गुर्जर के सामने नतमस्तक होना पड़ा था। किंतु उसकी मृत्यु के बाद गांगेयदेव ने चंदेलों को परास्त कर मध्यदेश पर अपने आधिपत्य के लिए रास्ता साफ कर लिया। गुर्जर प्रतिहार राज्य अब समाप्त हो चुका था। उनकी अविद्यमानता में हिंदू संस्कृति और हिंदू तीर्थो की रक्षा का भार गांगेयदेव ने ग्रहण किया। उसने तीर्थराज प्रयाग को प्राय: अपने वासस्थान में ही परिणत कर लिया। काशी के पवित्र तीर्थ पर भी सन् १०३० में उसका अधिकार था। उत्तर में काँगड़े तक उसकी सेनाओं ने धावे किए। उत्तर प्रदेश में अब भी उसकी मुद्राएँ मिलती हैं। इनमें एक ओर गांगेयदेव का नाम और दूसरी ओर लक्ष्मी की मूर्ति है।
अपनी महान विजयों के उपलक्ष में गांगेयदेव ने 'विक्रमादित्य' गुर्जर का विरुद धारण किया। विद्वानों का उसने आदर किया और अनेक शैव मंदिर बनवाए। फाल्गुन कृष्णा, द्वितीय, वि. सं. १०७७ (२२ जनवरी सन् १०४१) को उसका देहांत हुआ।
सात ताल, नैनीताल

'कुमाऊँ' अंचल के सभी तालों में 'सातताल' का जो अनोखा और नैसर्गिक सौन्दर्य है, वह किसी दूसरे ताल का नहीं है। इस ताल तक पहुँचने के लिए भीमताल से ही मुख्य मार्ग है। भीमताल से 'सातताल' की दूरी केवल ४ कि॰मी॰ है। नैनीताल से सातताल २१ कि॰मी॰ की दूरी पर स्थित है। आजकल यहां के लिए एक दूसरा मार्ग माहरा गाँव से भी जाने लगा है। माहरा गाँव से सातताल केवल ७ कि॰मी॰ दूर है।

भौगोलिक स्थिति

सातताल घने वाँस वृक्षों की सघन छाया में समुद्रतल से १३७१ मीटर की ऊँचाई पर स्थित है। इसमें तीन ताल राम, सीता और लक्ष्मण ताल कहे जाते हैं। इसकी लम्बाई १९ मीटर, चौड़ाई ३१५ मीटर और गहराई १५० मीटर तक आंकी गयी है

विशेषता

इस ताल की विशेषता यह है कि लगातार सात तालों का सिलसिला इससे जुड़ा हुआ है। इसीलिए इसे 'सातताल' कहते है। नैसर्गिक सुन्दरता के लिए यह ताल जहाँ प्रसिद्ध है वहाँ मानव की कला के लिए भी विख्यात है। यही कारण है कि कुमाऊँ क्षेत्र के सभी तालों में यह ताल सर्वोत्तम है।

नौकायन

इस ताल में नौका-विहार करनेवालों को विशेष सुविधायें प्रदान की गयी है। यह ताल पर्यटन विभाग की ओर से प्रमुख सैलानी क्षेत्र घोषित किया गया है। यहाँ १० शैय्याओं वाला एक आवास गृह बनाया गया है। ताल के प्रत्येक कोने पर बैठने के लिए सुन्दर व्यवस्था कर दी गयी है। सारे ताल के आस-पास नाना प्रकार के पूल, लतायें लगायी गयी हैं। बैठने के अलावा सीढियों और सिन्दर - सुन्दर पुलों का निर्माण कर 'सातताल' को स्वर्ग जैसा ताल बनाया गया है। सचमुच यह ताल सौन्दर्य की दृष्टि से सर्वोपरि है। यहाँ पर नौकुचिया देवी का मन्दिर है।
अमेरिका के डॉ॰ स्टेनले को भी यह स्थान बहुत प्रिय लगा। वे यहाँ पर अपनी ओर से एक 'वन विहार'का संचालन कर वन के पशि पक्षियों का संरक्षम करते हैं। उनका यहाँ एक आश्रम है, जहाँ बैठकर वे प्रकृति के विभिन्न अंगों का निरीक्षण, परीक्षण और संरक्षण करते हैं।
Amazing tour ot nanital
दाहिना

4 प्रमुख दिशाएँ होती हैं पूरब, पश्चिम, उत्तर और दक्षिण। अगर हम पूरब की ओर मुँह कर का खड़े हों तो पीठ की ओर पीछे पश्चिम दाहिने हाथ की ओर दक्षिण और बाएँ हाथ की ओर उत्तर दिशा होती है। ये भौगोलिक दिशाएँ हैं।
सामान्य रूप से दैनिक जीवन में हम 6 दिशाओं का प्रयोग करते हैं। ये दिशाएँ हैं आगे, पीछे, ऊपर, नीचे, दाएँ और बाएँ। हमारे मुंह की ओर सामने, पीठ की ओर पीछे, सिर की ओर ऊपर पैर की ओर नीचे उत्तर की ओर बाईँ और दक्षिण की ओर दाहिनी दिशा होती है। दाहिना शब्द की उत्पत्ति भी दक्षिण से ही हुई है।
ज़ूबिन ईरानी

ज़ुबिन ईरानी स्मृति ईरानी का पति है। वह धर्म से एक कठोर पारसी है।
उनके 3 बच्चे भी पारसी हैं- ज़ोहर ज़ोइश और चॅनेले ईरानी।
चंडवर्मन् शालंकायन

शालंकायन वंश की राजधानी वेंगी थी जिसका समीकरण आधुनिक गोदावरी जिले में पेड्डवेगि नामक स्थान से किया जाता है। चंडवर्मन् का पिता नंदिवर्मन् प्रथम था। चंडवर्मन् का राज्यकाल चौथी शताब्दी के अंत और पाँचवीं शताब्दी के प्रारंभ में रखा जा सकता है। उसका स्वयं का कोई अभिलेख नहीं प्राप्त है किंतु उसके ज्येष्ठ पुत्र और उत्तराधिकारी नंदिवर्मन् द्वितीय के कोल्लैर और पेड्डवेगि के अभिलेखों में उसका अभिलेख है। उसे प्रतापोपनत सामंत कहा गया है जिससे सूचित होता है कि संभवत: कुछ समीपवर्ती शासक उसकी अधीनता स्वीकार करते थे।
उड़ीसा के गंजाम जिले के कोमर्ति नाम के स्थान से प्राप्त एक अभिलेख चंडवर्मन् नाम के महाराज का है जिसकी राजधानी सिंहपुर थी और जो अपने को कलिंगाधिपति बतलाता है। इसका राज्य भी पाँचवीं शताब्दी में रखा जा सकता है किंतु यह चंडवर्मन् शालंकायन से भिन्न था।
सफारी सूट

सफारी एक प्रकार की जैकिट होती है, जो पुरुषों सफ़ारी यात्रा के दौरान धारण की जाती थी। आज ये फैशन का अंग बन गयी है।